# KIRKESKOLENS SKATTEJAKT

Utviklet av Lenvik menighet

Enkel skattejakt som kan brukes i avgrensede rom/større eller mindre grupper (uten å måtte lage vanskelig/tidkrevende skattekart)

* Skal være spennende og motiverende for resten av samlinga
* Skatten skal være utgangspunkt for temaet i kirkeskolen; Bibelen er den store skatten. Og i Bibelen finner vi Guds kjærlighetsbrev……
* Innholdet(Bibelen) kommer vi tilbake til/refererer vi til underveis i Kirkeskolen

**Materiell:**

* En skattekiste(stor nok til å legge ned en Bibel og noen gullmynter av sjokolade, f. eks pappkiste kjøpt fra IKO. Legges slik at gullmyntene finnes først, og Bibelen er helt eller delvis gjemt, for eksempel under fint, rødt stoff)
* Et stort pledd el.l. til å gjemme kista under
* Et antall fargede små ark - med ulike farger(antall tilpasset deltakertallet, evt. delt på to, for å ”jakte” i par). Hvert ark har pålimt en lapp med en annen farge på baksiden

**Slik gjør vi:**

* Deltakerne får utdelt en rekkefølge i skattejakten
* Leder viser fram første spor i jakten(hvitt ark med f. eks en blå lapp på baksiden)
* Deltaker 1(eller gruppe 1) får forklart at neste spor som han/hun skal finne, er et blått ark, som så skal bringes til utgangspunktet, og overleveres til deltaker 2. Neste fargespor finnes altså på baksiden av blått ark. Fortsettes med rødt ark, gult ark osv., alle med neste farge på baksiden
* Siste fargeark som finnes, har ingen lapp på baksiden. Det betyr at skatten skal ligge gjemt der
* Skatten bringes til utgangspunktet slik at alle får være med på å åpne skattekista og se hva innholdet er
* Skattejakten avsluttes med å smake på sjokoladepengene og prate om hva slags bok Bibelen er(Jfr. Den lille Bibel)